På min adresse har vi fået opsat bokse til at der kan afleveres pakker i når man ikke er hjemme. Der bliver afleveret alle slags pakker, også uden tracking eller lignende. Nu har jeg en pakke i boksen, og chippen virker ikke. Jeg ringer til kundeservice og sidder i kø tæt på et kvarter uden at få at vide hvilket nummer jeg er i køen. Jeg kommer endelig igennem og mødes af en halv-irriteret og træt stemme. Jeg forklarer at jeg har modtaget en seddel med chip til at åbne boksen, men at den ikke virker, så jeg ikke kan få min pakke. Hun beder om et forsendelsesnummer og jeg har intet at give. Jeg har mange pakker på vej efter black friday og jeg har ingen mulighed for at vide hvilken der er kommet. Den pakke jeg mistænker for at være i boksen er en jeg har fået sendt uden tracking. Jeg ved også at jeg tit har fået pakker i boksen uden tracking nummer, men hun siger halv-surt at hun skal bruge nummeret, ellers kan de ingenting gøre og imens jeg taler for at fortælle at jeg på min seddel med chip har det eksakte nummer på boksen bliver røret smækket på. Jeg ved hvilken boks der er problemer med, da det jo er en seddel med chip jeg har fået med boksnummer på. Samtidig er næsten 50% af boksene defekte efter ganske kort tid, så det er jo åbenbart et almindeligt problem. 
Jeg overvejer nu at låne et koben og brække boksen op, for jeg kan ikke stå i døgndrift og vente på en post for at spørge dem. Magen til ubehøvlet tone i kundeservice skal man også lede længe efter. Jeg handler meget og er meget i kontakt med diverse kundeservice, men denne er endnu den mest inkompetente og ubehøvlede jeg har mødt.

Vil lige tilføje en update: 
Jeg har nu også forsøgt at udfylde en formular til kundeservice da jeg har min seddel med chip og nummer på boksen, og stadig forsøger dialog. I forvejen står der at man kan forvente en uges ventetid på svar, hvilket er sindssyg dårlig kundeservice også. Hvad værre er, så når jeg havde udfyldt og beskrevet problemet og trykkede indsend blev jeg mødt af "teknisk fejl" på siden der gjorde at hele formularen blev slettet, så man skulle starte forfra. Jeg har nu brugt 2-3 timer på det her med opringing til kundeservice, gennemsøgning af pakkenumre (hvilket kun har bekræftet mig i at jeg ikke har modtaget hverken besked eller nummer om den pågældende pakke) og på udfyldning af formular som ikke virker. 
Det er et simpelt problem. En boks med kendt nummer på en kendt adresse virker ikke. Flere andre bokse er defekte, så det er ikke et nyt fænomen. Alt Postdanmark behøver er min adresse og nummeret på boksen for at vide helt specifikt hvor problemet er, men de påstår de intet kan gøre med disse oplysninger, de skal vide nummeret som ikke eksisterer på pakken indeni boksen. Den er på min adresse, jeg har den dertilhørende uvirksomme chip samt al den legimitation der skal til for at bevise, det er mig der bor på min egen adresse. Det giver ingen mening at der skal et pakkenummer til for at kunne gøre sit arbejde. Samtidigt kunne Postdanmark da også godt lige tage og fikse de mange andre defekte bokse. Et sådan system skal gennemtestes, det nytter ikke noget de kun virker 5-10 gange pr boks før at teknikken er kaput og at man samtidigt ingen hjælp kan få, så man er nødsaget til at bryde skabene op for at få de ting man har købt.